
ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Έγκριση της 1/2018 απόφασης της Ολομέλειας 
του Ειρηνοδικείου Λάρισας, με την οποία τροπο¬ 
ποιείται ο Κανονισμός Εσωτερικής Υπηρεσίας. 

2 Έγκριση της 6/2018 απόφασης της Ολομέλειας 
του Ειρηνοδικείου Ολυμπίων, με την οποία τρο¬ 
ποποιείται ο Κανονισμός Εσωτερικής Υπηρεσίας. 

3 Τροποποίηση της 33/2018 απόφασης της Ολο¬ 
μέλειας του Αρείου Πάγου, με την οποία καταρ¬ 
τίστηκαν τα Τμήματα του Αρείου Πάγου, με κατα¬ 
νομή σε αυτά των μελών του Αρείου Πάγου, για 
το δικαστικό έτος 2018-2019 και επικύρωση της 
299/22-10-2018 πράξη του Προέδρου του Αρείου 
Πάγου. 


ΑΠΟΦΑΣΕΙΣ 

Αριθμ. απόφ. 59/2018 (1) 

Έγκριση της 1/2018 απόφασης της Ολομέλειας 
του Ειρηνοδικείου Λάρισας, με την οποία τροπο¬ 
ποιείται ο Κανονισμός Εσωτερικής Υπηρεσίας. 

Η ΟΛΟΜΕΛΕΙΑ ΤΟΥ ΑΡΕΙΟΥ ΠΑΓΟΥ 
(Σε συμβούλιο) 

Σήμερα, 4 Οκτωβρίου 2018, ημέρα Πέμπτη και ώρα 
10.ΟΟ', στο Μέγαρο του Αρείου Πάγου και στην αίθουσα 
διασκέψεων της Ολομέλειας (γρ. 205 του 2ου ορόφου) 
συνήλθε, ύστερα από νόμιμη πρόσκληση του Προέδρου 
του Αρείου Πάγου, η, κατά τα άρθρα 14 και 17 του Κώ¬ 
δικα Οργανισμού Δικαστηρίων και Κατάστασης Δικα¬ 
στικών Λειτουργών (κυρωτικός νόμος 1756/1988, όπως 
ισχύει σήμερα), Ολομέλεια σε συμβούλιο, στην οποία 
έλαβαν μέρος οι: 

1) Βασίλειος Πέππας, Πρόεδρος του Αρείου Πάγου, 2) 
Γεώργιος Λέκκας, 3) Π ηνελόπη Ζωντανού, Αντιπρόεδροι 
του Αρείου Πάγου, 4) Ιωσήφ Τσαλαγανίδης, 5) Ασπα¬ 
σία Μαγιάκου, 6) Αρτεμίσια Παναγιώτου, 7) Δημήτριος 
Γεώργας, 8) Δημήτριος Τζιούβας, 9)Δήμητρα Κοκοτίνη, 


10) Αβροκόμη θούα, 11) Πέτρος Σαλίχος, 12) Ιωάννης 
Φιοράκης, 13) Γεώργιος Παπαηλιάδης, 14)Ναυσικά 
Φράγκου, 15) Μιλτιάδης Χατζηγεωργίου, 16) ΜαρίαΤζα- 
νακάκη, 17) Νικόλαος Πιπιλίγκας, 18) Αρετή Παπαδιά, 
19) Αντώνιος Τσαλαπόρτας, 20)Αντιγόνη Καράίσκου- 
Παλόγου, 21) Θεόδωρος Κανελλόπουλος, 22) Κυριάκος 
Οικονόμου, 23) Ευφροσύνη Καλογεράτου-Ευαγγέλου, 
24) Σοφία Τζουμερκιώτη-Εισηγήτρια, 25) Γεώργιος Δη- 
μάκης, 26) Λάμπρος Καρέλος, 27) Μαρία Βασδέκη, 28) 
Ανθή Γκάμαρη, 29) Ζαμπέτα Στράτα, 30) Γεώργιος Χρι¬ 
στοδούλου, 31) Πηνελόπη Παρτσαλίδου-Κομνηνού, 32) 
Κωνσταντίνα Μαυρικοπούλου, 33) Μαρία Κουβίδου, 34) 
Στυλιανός Δαρέλλης, 35) Όλγα Σχετάκη-Μπονάτου, 36) 
Ζωή Κωστόγιαννη-Καλούση 37) Χρυσούλα Φλώρου- 
Κοντοδήμου και 38) Γεώργιος Κόκκορης, Αρεοπαγίτες. 
Κωλύονται και δεν παρέστησαν οι λοιποί Αντιπρόεδροι 
του Αρείου Πάγου και Αρεοπαγίτες. 

Παραστάθηκαν η Εισαγγελέας του Αρείου Πάγου, Ξένη 
Δημητρίου-Βασιλοπούλου, και η Γραμματέας της Ολομέ¬ 
λειας, Αικατερίνη Φωτοπούλου, Προϊσταμένη Διεύθυν¬ 
σης της Γραμματείας του Αρείου Πάγου. 

Στην αρχή της συνεδρίασης, ο Πρόεδρος γνωστο¬ 
ποίησε στα μέλη της Ολομέλειας ότι στον Άρειο Πάγο 
υπηρετούν, εκτός από τον Πρόεδρο του Αρείου Πάγου, 
7 Αντιπρόεδροι και 66 Αρεοπαγίτες. 

Κατόπιν, μετά από εντολή του Προέδρου, η Γραμμα¬ 
τέας της Ολομέλειας, εκφώνησε τα ονόματα των υπηρε- 
τούντων Αντιπροέδρων του Αρείου Πάγου και Αρεοπαγι¬ 
τών, όπου διαπιστώθηκε ότι, από τους 74 υπηρετούντες 
Δικαστές, είναι παρόντες οι αναφερόμενοι στην αρχή 
της παρούσας τριάντα οκτώ (38), δηλαδή είναι παρό¬ 
ντα περισσότερα από τα μισά μέλη της, άρα υπάρχει η 
προβλεπόμενη από το νόμο απαρτία (άρθρο 14 παρ. 5 
του ν. 1756/1988, όπως ισχύει). 

Στη συνέχεια, ο Πρόεδρος κήρυξε την έναρξη της συ¬ 
νεδρίασης. 

Η Ολομέλεια του Αρείου Πάγου συγκλήθηκε νομίμως, 
κατόπιν της από 11 Σεπτεμβρίου 2018 έγγραφης πρό¬ 
σκλησης του Προέδρου του Αρείου Πάγου, προς τους 
υπηρετούντες στον Άρειο Πάγο δικαστικούς λειτουρ¬ 
γούς (άρθρο 14 παρ. 2 εδ. α' ν. 1756/1988, όπως αντικ. 
από το άρθρο 3 παρ. 1 του ν. 1868/1989), προκειμένου 

να αποφασίσει για την έγκριση ή μη της αριθμ. 1/2018 
απόφασης της Ολομέλειας του Ειρηνοδικείου Λάρισας, 
που αφορά την τροποποίηση του Κανονισμού Εσωτερι¬ 
κής Υπηρεσίας του Ειρηνοδικείου, η οποία διαβιβάσθηκε 
με το αριθμ. 341/11 -7-2018 έγγραφο της Διευθύνουσας 
το Ειρηνοδικείο Λάρισας, Ευαγγελίας Αναγνωστοπού- 
λου, Ειρηνοδίκη Α'τάξης, το οποίο έχει ως ακολούθως: 
«Σας υποβάλλουμε δύο (2) υπηρεσιακά αντίγραφα της 
αριθμ. 1/29-6-2018αποφάσεωςτηςΟλομέλειαςτου Ει¬ 
ρηνοδικείου Λάρισας, η οποία αφορά την τροποποίηση 
του ισχύοντος με αριθμό 178/2018 κανονισμού Εσωτε¬ 
ρικής Υπηρεσίας του Ειρηνοδικείου Λάρισας και παρα- 
καλούμε για τις δικές σας ενέργειες (άρθρο 86 παρ. 2 
ν. 4055/2012)». 

Η Εισηγήτρια - Αρεοπαγίτης Σοφία Τζουμερκιώτη, 
αφού έθεσε υπόψη των μελών της Ολομέλειας: α. το 
παραπάνω έγγραφο της Διευθύνουσας το Ειρηνοδικείο 
Λάρισας και β. την υπό κρίση αριθμ. 1/2018 απόφαση 
της Ολομέλειας του ως άνω Ειρηνοδικείου, εισηγήθηκε 
την έγκριση αυτής, όπως ειδικότερα αναφέρεται στο 
διατακτικό της παρούσας. 

Η Εισαγγελέας του Αρείου Πάγου ανέπτυξε την πρό¬ 
ταση της και συμφώνησε με την άποψη της Εισηγήτρι- 
ας. Στη συνέχεια, σύμφωνα με το άρθρο 14 παρ. 1 εδ. γ' 
του ν. 1756/1988, όπως αντικ. με το άρθρο 4 παρ. 1 του 
ν. 3388/2005, αποχώρησε. 

Σκέφθηκε σύμφωνα με το νόμο. 

Κατά την παρ. 7 του στοιχείου Α «Κανονισμοί» του 
άρθρου 17 του ν. 1756/1988 «Κώδικας Οργανισμού Δι¬ 
καστηρίων και Κατάστασης δικαστικών λειτουργών», 
όπως αντικαταστάθηκε με το άρθρο 86 παρ. 2 του 
ν. 4055/2012, οι καταρτιζόμενοι κανονισμοί εσωτερικής 
υπηρεσίας των δικαστηρίων, καθώς και οι τροποποιή¬ 
σεις τους, υποβάλλονται αμέσως στις οικείες ολομέλειες 
των ανωτάτων δικαστηρίων, οι οποίες έχουν δικαίωμα 
συμπλήρωσης, τροποποίησης ή ακύρωσης αυτών, ως 
προς όλα τα σημεία και ειδικότερα ως προς τον αριθμό 
των δικασίμων και των υποθέσεων που προσδιορίζονται 
σε κάθε δικάσιμο. Οι κανονισμοί ισχύουν μόνο μετά την 
τελική έγκριση τους από τις ολομέλειες των ανωτάτων 
δικαστηρίων και αφού διαβιβασθούν στον Υπουργό Δι¬ 
καιοσύνης, Διαφάνειας και Ανθρωπίνων Δικαιωμάτων 
δημοσιεύονται στην Εφημερίδα της Κυβερνήσεως. 

Στην προκειμένη περίπτωση, η Ολομέλεια, αφού άκου- 
σε την Εισηγήτρια-Αρεοπαγίτη Σοφία Τζουμερκιώτη, 
αποφάσισε, ομόφωνα, την έγκριση της γενομένης με 
την 1/2018 απόφαση της Ολομέλειας του Ειρηνοδικεί¬ 
ου Λάρισαςτροποποίησηςτου Κανονισμού Εσωτερικής 
Υπηρεσίας, και ειδικότερα του άρθρου 8 παρ. 2 εδ. β, 
"Κεφάλαιο Δεύτερο" με τίτλο «Προσδιορισμός-Εκδίκαση 
πολιτικών υποθέσεων», όπως ειδικότερα ορίζεται στο 
διατακτικό. 

Για τους λόγους αυτούς, εγκρίνεται η γενομένη με την 
αριθμ. 1 /2018 απόφαση της Ολομέλειας του Ειρηνοδικεί¬ 
ου Λάρισας τροποποίηση του Κανονισμού Εσωτερικής 
Υπηρεσίας, και ειδικότερα του άρθρου 8 παρ. 2 εδ. β, 
"Κεφάλαιο Δεύτερο" με τίτλο «Προσδιορισμός-Εκδίκαση 
πολιτικών υποθέσεων», ως ακολούθως: 


«ΚΕΦΑΛΑΙΟ ΔΕΥΤΕΡΟ 
ΠΡΟΣΔΙΟΡΙΣΜΟΣ-ΕΚΔΙΚΑΣΗ 
ΠΟΛΙΤΙΚΩΝ ΥΠΟΘΕΣΕΩΝ 

Άρθρο 8 παρ. 2 εδ. β 

Κάθε Παρασκευή θα εκδικάζονται επίσης και τρεις (3) 
φορέςτο μήνα υποθέσεις εκούσιας δικαιοδοσίας (αρθρ. 
4,5 ν. 4055/2012). Κατά τα λοιπά το εδάφιο β, ισχύει όπως 
εγκρίθηκε με τον ισχύοντα κανονισμό. 

Η ισχύς του κανονισμού αυτού αρχίζει από τη δημο¬ 
σίευση του στην Εφημερίδα της Κυβέρνησης, κατόπιν 
εγκρίσεώς του από την Ολομέλεια του Δικαστηρίου του 
Αρείου Πάγου». 

Κρίθηκε, αποφασίσθηκε και εκδόθηκε, στην Αθήνα, 
στις 4 Οκτωβρίου 2018. 

Ο Πρόεδρός 
ΒΑΣΙΛΕΙΟΣ ΠΕΠΠΑΣ 


Αριθμ. απόφ. 60/2018 (2) 

Έγκριση της 6/2018 απόφασης της Ολομέλειας 
του Ειρηνοδικείου Ολυμπίων, με την οποία τρο¬ 
ποποιείται ο Κανονισμός Εσωτερικής Υπηρεσίας. 

Η ΟΛΟΜΕΛΕΙΑ ΤΟΥ ΑΡΕΙΟΥ ΠΑΓΟΥ 
(Σε συμβούλιο) 

Σήμερα, 4 Οκτωβρίου 2018, ημέρα Πέμπτη και ώρα 
10.ΟΟ', στο Μέγαρο του Αρείου Πάγου και στην αίθουσα 
διασκέψεων της Ολομέλειας (γρ. 205 του 2ου ορόφου) 
συνήλθε, ύστερα από νόμιμη πρόσκληση του Προέδρου 
του Αρείου Πάγου, η, κατά τα άρθρα 14 και 17 του Κώ¬ 
δικα Οργανισμού Δικαστηρίων και Κατάστασης Δικα¬ 
στικών Λειτουργών (κυρωτικός νόμος 1756/1988, όπως 
ισχύει σήμερα), Ολομέλεια σε συμβούλιο, στην οποία 
έλαβαν μέρος οι: 

1) Βασίλειος Πέππας, Πρόεδρος του Αρείου Πάγου, 2) 
ΓεώργιοςΛέκκας, 3) Πηνελόπη Ζωντανού, Αντιπρόεδροι 
του Αρείου Πάγου, 4) Ιωσήφ Τσαλαγανίδης, 5) Ασπασία 
Μαγιάκου, 6) Αρτεμίσια Παναγιώτου, 7) Δημήτριος Γε- 
ώργας, 8) Δημήτριος Τζιούβας, 9) Δήμητρα Κοκοτίνη, 
10)Αβροκόμη θούα, 11) Πέτρος Σαλίχος, 12) Ιωάννης 
Φιοράκης, 13) Γεώργιος Παπαηλιάδης, 14)Ναυσικά 
Φράγκου, 15) Μιλτιάδης Χατζηγεωργίου, 16)ΜαρίαΤζα- 
νακάκη, 17) Νικόλαος Πιπιλίγκας, 18) Αρετή Παπαδιά, 
19) Αντώνιος Τσαλαπόρτας, 20) Αντιγόνη Καράίσκου- 
Παλόγου, 21) Θεόδωρος Κανελλόπουλος, 22) Κυριάκος 
Οικονόμου, 23) Ευφροσύνη Καλογεράτου-Ευαγγέλου, 
24) Σοφία Τζουμερκιώτη-Εισηγήτρια, 25) Γεώργιος 
Δημάκης, 26) Λάμπρος Καρέλος, 27) Μαρία Βασδέκη, 
28) Ανθή Γκάμαρη, 29) Ζαμπέτα Στράτα, 30) Γεώργιος 
Χριστοδούλου, 31) Πηνελόπη Παρτσαλίδου-Κομνηνού, 
32) Κωνσταντίνα Μαυρικοπούλου, 33) Μαρία Κουβίδου, 
34) Στυλιανός Δαρέλλης, 35) Όλγα Σχετάκη-Μπονάτου, 
36) Ζωή Κωστόγιαννη-Καλούση 37) Χρυσούλα Φλώρου- 
Κοντοδήμου και 38) Γεώργιος Κόκκορης, Αρεοπαγίτες. 
Κωλύονται και δεν παρέστησαν οι λοιποί Αντιπρόεδροι 
του Αρείου Πάγου και Αρεοπαγίτες. 

Παραστάθηκαν η Εισαγγελέας του Αρείου Πάγου, Ξένη 
Δημητρίου-Βασιλοπούλου, και η Γραμματέας της Ολομε- 

λείας Αικατερίνη Φωτοπούλου, Προϊσταμένη Διεύθυν¬ 
σης της Γραμματείας του Αρείου Πάγου. 

Στην αρχή της συνεδρίασης ο Πρόεδρος γνωστο¬ 
ποίησε στα μέλη της Ολομέλειας ότι στον Άρειο Πάγο 
υπηρετούν, εκτός από τον Πρόεδρο του Αρείου Πάγου, 
7 Αντιπρόεδροι και 66 Αρεοπαγίτες. 

Κατόπιν, μετά από εντολή του Προέδρου, η Γραμμα¬ 
τέας της Ολομέλειας εκφώνησε τα ονόματα των υπηρε- 
τούντων Αντιπροέδρων του Αρείου Πάγου και Αρεοπαγι¬ 
τών, όπου διαπιστώθηκε ότι, από τους 74 υπηρετούντες 
Δικαστές, είναι παρόντες οι αναφερόμενοι στην αρχή 
της παρούσας τριάντα οκτώ (38), δηλαδή είναι παρό¬ 
ντα περισσότερα από τα μισό μέλη της, άρα υπάρχει η 
προβλεπόμενη από το νόμο απαρτία (άρθρο 14 παρ. 5 
του ν. 1756/1988, όπως ισχύει). 

Στη συνέχεια, ο Πρόεδρος κήρυξε την έναρξη της συ¬ 
νεδρίασης. 

Η Ολομέλεια του Αρείου Πάγου συγκλήθηκε νομίμως, 
κατόπιν της από 11 Σεπτεμβρίου 2018 έγγραφης πρό¬ 
σκλησης του Προέδρου του Αρείου Πάγου, προς τους 
υπηρετούντες στον Άρειο Πάγο δικαστικούς λειτουρ¬ 
γούς (άρθρο 14 παρ. 2 εδ. α' ν. 1756/1988, όπως αντικ. 
από το άρθρο 3 παρ. 1 του ν. 1868/1989), προκειμένου 
να αποφασίσει για την έγκριση ή μη της αριθμ. 6/2018 
απόφασης της Ολομέλειας του Ειρηνοδικείου Ολυμπίων, 
που αφορά την τροποποίηση του Κανονισμού Εσωτε¬ 
ρικής Υπηρεσίας του Ειρηνοδικείου, η οποία διαβιβά¬ 
σθηκε με το αριθμ. 342/17-4-2018 έγγραφο της δόκιμης 
Ειρηνοδίκη Δ'τάξης, Αλεξάνδρας Γιούργα, το οποίο έχει 
ως ακολούθως: «Σας υποβάλλουμε προς έγκριση αρ- 
μοδίως, σύμφωνα με τις διατάξεις του άρθρου 86 παρ. 
2 του ν. 4055/2012, υπηρεσιακό αντίγραφο της αριθμ. 
6/2018 απόφασης του Ειρηνοδικείου Ολυμπίων, με την 
οποία τροποποιήθηκε-αντικατασταθηκε ο Κανονισμός 
Εσωτερικής Λειτουργίας του Ειρηνοδικείου Ολυμπίων. 
Συνημμένα σας υποβάλλουμε πίνακα με τις οργανικές 
θέσεις των υπαλλήλων της υπηρεσίας μας, καθώς και τον 
προϊσχύοντα της τροποποίησης Κανονισμό Εσωτερικής 
Λειτουργίας. Παρακαλούμε για τις δικές σας περαιτέρω 
ενέργειες». 

Η Εισηγήτρια. Αρεοπαγίτης Σοφία Τζουμερκιώτη, 
αφού έθεσε υπόψη των μελών της Ολομέλειας: α. το 
παραπάνω έγγραφο της Ειρηνοδίκη Ολυμπίων και β. 
την υπό κρίση αριθμ. 6/2018 απόφαση της Ολομέλει¬ 
ας του ως άνω Ειρηνοδικείου, εισηγήθηκε την έγκριση 
αυτής, όπως ειδικότερα αναφέρεται στο διατακτικό της 
παρούσας. 

Η Εισαγγελέας του Αρείου Πάγου ανέπτυξε την πρό¬ 
ταση της και συμφώνησε με την άποψη της Εισηγήτρι- 
ας. Στη συνέχεια, σύμφωνα με το άρθρο 14 παρ. 1 εδ. γ' 
του ν. 1756/1988, όπως αντικ. με το άρθρο 4 παρ. 1 του 
ν. 3388/2005, αποχώρησε. Σκέφθηκε σύμφωνα με το 
νόμο: 

Κατά την παρ. 7 του στοιχείου Α «Κανονισμοί» του 
άρθρου 17 του ν. 1756/1988 «Κώδικας Οργανισμού 
Δικαστηρίων και Κατάστασης δικαστικών λειτουργών», 
όπως αντικαταστάθηκε με το άρθρο 86 παρ. 2 του 
ν. 4055/2012, οι καταρτιζόμενοι κανονισμοί εσωτερικής 
υπηρεσίας των δικαστηρίων, καθώς και οι τροποποιή¬ 
σεις τους, υποβάλλονται αμέσως στις οικείες ολομέλειες 


των ανωτάτων δικαστηρίων, οι οποίες έχουν δικαίωμα 
συμπλήρωσης, τροποποίησης ή ακύρωσης αυτών, ως 
προς όλα τα σημεία και ειδικότερα ως προς τον αριθμό 
των δικασίμων και των υποθέσεων που προσδιορίζονται 
σε κάθε δικάσιμο. Οι κανονισμοί ισχύουν μόνο μετά την 
τελική έγκριση τους από τις ολομέλειες των ανωτάτων 
δικαστηρίων και αφού διαβιβασθούν στον Υπουργό Δι¬ 
καιοσύνης, Διαφάνειας και Ανθρωπίνων Δικαιωμάτων 
δημοσιεύονται στην Εφημερίδα της Κυβερνήσεως. 

Στην προκειμένη περίπτωση, η Ολομέλεια, αφού άκου- 
σε την Εισηγήτρια-Αρεοπαγίτη Σοφία Τζουμερκιώτη, 
αποφάσισε, ομόφωνα, την έγκριση της γενομένης με 
την 6/2018 απόφαση της Ολομέλειας του Ειρηνοδικεί¬ 
ου Ολυμπίων τροποποίησης του Κανονισμού Εσωτερι¬ 
κής Υπηρεσίας, και ειδικότερα του άρθρου 10 αυτού, 
το οποίο αναφέρεται στην οργάνωση της Γραμματείας, 
όπως ειδικότερα ορίζεται στο διατακτικό. 

Για τους λόγους αυτούς, εγκρίνεται η γενομένη με την 
αριθμ. 6/2018 απόφαση της Ολομέλειας του Ειρηνοδι¬ 
κείου Ολυμπίων τροποποίηση του Κανονισμού Εσωτε¬ 
ρικής Υπηρεσίας, και ειδικότερα του άρθρου 10 αυτού, 
διαμορφώνοντας τον Κανονισμό ως ακολούθως: 

«ΚΑΝΟΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ ΕΙΡΗΝΟ¬ 
ΔΙΚΕΙΟΥ- ΠΤΑΙΣΜΑΤΟΔΙΚΕΙΟΥ ΟΛΥΜΠΙΩΝ (άρθρο 17 
ν. 1756/1988, όπως αντικαταστάθηκε με το άρθρο 
52 παρ 3 ν. 3659/2008 και με το άρθρο 86 παρ. 2 του 
ν. 4055/2012). 

ΚΕΦΑΛΑΙΟ ΠΡΩΤΟ 

Άρθρο 1 

Το Ειρηνοδικείο-Πταισματοδικείο Ολυμπίων συνι- 
στά ένα και μόνο τμήμα, αποτελούμενο από εννέα (9) 
οργανικές θέσεις, εκ των οποίων πέντε (5) Δικαστικών 
Γραμματέων και τέσσερις (4) Επιμελητών Δικαστηρίων. 

ΚΕΦΑΛΑΙΟ ΔΕΥΤΕΡΟ 

ΕΙΡΗΝΟΔΙΚΕΙΟ 

Άρθρο 2 

1. Για την εκδίκαση πολιτικών υποθέσεων συνεδριάζει 
πάνταΤρίτη και μια (1) φορά το μήνα, τη δεύτερηΤρίτη 
κάθε μήνα. 

2. Στο Ειρηνοδικείο Ολυμπίων λειτουργεί ένα πολιτι¬ 
κό τμήμα το οποίο δικάζει, υποθέσεις που εκδικάζονται 
κατά την τακτική διαδικασία, τις ειδικές διαδικασίες, τις 
διατάξεις περί μικροδιαφορών, τις διατάξεις της εκού¬ 
σιας δικαιοδοσίας και τη διαδικασία των ασφαλιστικών 
μέτρων. Ο προσδιορισμός των υποθέσεων ανά δικάσιμο 
έχει ως εξής: 

Προσδιορίζονται προς εκδίκαση και κατ' ανώτατο 
όριο τριάντα (30) υποθέσεις και συγκεκριμένα: ί) οχτώ 
(8) υποθέσεις τακτικής διαδικασίας από τις οποίες πέντε 
(5) πρωτοείσακτες και 3 εξ αναβολής, επτά (7) υποθέσεις 
ειδικής διαδικασίας, από τις οποίες τέσσερεις (4) πρωτο¬ 
είσακτες και τρεις (3) εξ αναβολής ϋ) δεκαπέντε (15) υπο¬ 
θέσεις εκούσιας συμπεριλαμβανομένων των υποθέσεων 
του ν. 3869/2010, εκ των οποίων εννέα (9) πρωτοείσα¬ 
κτες και έξι (6) εξ αναβολής ίϋ) Υποθέσεις ασφαλιστικών 
και μικροδιαφορών προσδιορίζονται χωρίς αριθμητικό 
περιορισμό. 




68342 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β' 5824/27.12.2018 


3. Για την συζήτηση προδικαστικών υποθέσεων του 
ν. 3869/2010, συνεδριάζει πάντα Δευτέρα και μια (1) 
φορά τον μήνα, και ο αριθμός των υποθέσεων κατ'α- 
νώτατο όριο ανέρχεται στις δεκαπέντε (15) υποθέσεις. 

4.0 αριθμός των προσδιορισθεισών υποθέσεων σε μία 
δικάσιμο είναι δυνατόν να αυξηθεί κατ'εξαίρεση εφόσον 
το επιβάλλουν οι συνθήκες. 

5. Υποθέσεις Συναινετικών Προσημειώσεων δικάζο¬ 
νται κάθε μέρα από τον Ειρηνοδίκη Υπηρεσίας. 

6. Ο Ειρηνοδίκης Υπηρεσίας μπορεί να προσδιορίσει 
την εκδίκαση υποθέσεων Ασφαλιστικών ή Εκούσιας Δι¬ 
καιοδοσίας σε οποιαδήποτε ημέρα και ώρα εφόσον το 
επιβάλουν οι συνθήκες. 

ΚΕΦΑΛΑΙΟ ΤΡΙΤΟ 

ΠΤΑΙΣΜΑΤΟΔΙΚΕΙΟ 

Άρθρο 3 

Στο Ειρηνοδικείο-Πταισματοδικείο Ολυμπίων λειτουρ¬ 
γεί ένα γραφείο ποινικών υποθέσεων για την εκδίκαση 
επί Κοινών, Αγροτικών, Λιμενικών, Πυροσβεστικών και 
Δασικών Πταισμάτων κατά τη συνήθη Πταισματική δια¬ 
δικασία που ορίζεται από τον Κ.Π.Δ, και ένα προανακρι- 
τικό γραφείο για την ενέργεια προκαταρκτικής εξέτασης. 

Άρθρο 4 

Το Πταισματοδικείο συνεδριάζει στην έδρα του Ειρη¬ 
νοδικείου τέσσερις (4) φορέςτο έτος, πάντα ημέρα Δευ¬ 
τέρα, και τους μήνες Μάρτιο, Ιούνιο, Σεπτέμβριο, και Δε¬ 
κέμβριο, σε ημερομηνία που καθορίζεται σε συνεννόηση 
με τους Δημοσίους Κατηγόρους Κοινών Πταισμάτων. Για 
κάθε συνεδρίαση προσδιορίζονται προς εκδίκαση κατ' 
ανώτατο όριο μέχρι εκατό (100) υποθέσεις. 

Άρθρο 5 

Στο Πταισματοδικείο Ολυμπίων λειτουργεί ένα προα- 
νακριτικό γραφείο και η προανακριτική και προκαταρ¬ 
κτική εξέταση διεξάγεται έως και (2) δυο φορέςτο μήνα, 
από τον Ειρηνοδίκη-Πταισματοδίκη, σε ημερομηνίες που 
ορίζει ο ίδιος, επί παραγγελιών του Εισαγγελέα Πρωτο¬ 
δικών Ηλείας και επί παραγγελιών ξένων αρχών. 

ΚΕΦΑΛΑΙΟ ΤΡΙΤΟ 

ΧΡΟΝΟΣ ΚΑΙ ΤΟΠΟΣ ΣΥΝΕΔΡΙΑΣΕΩΝ 

Άρθρο 6 

1. Ώρα έναρξης όλων των συνεδριάσεων του Ειρηνοδι¬ 
κείου και του Πταισματοδικείου ορίζεται η 09:00 πρωινή, 
και ως τόπος το ακροατήριο του Ειρηνοδικείου. 

2. Γ ια την εκδίκαση υποθέσεων ασφαλιστικών μέτρων 
και πλειστηριασμών μπορεί να ορισθεί οποιαδήποτε 
ημέρα και ώρα. 

ΚΕΦΑΛΑΙΟ ΤΕΤΑΡΤΟ 

ΛΟΙΠΕΣ ΕΡΓΑΣΙΕΣ 

Άρθρο 7 

1. Διαταγές Πληρωμής και Πιστοποιητικά Τελεσιδικί¬ 
ας, Συνεταιρισμών κ.λπ. εκδίδονται όλες τις εργάσιμες 
ημέρες της εβδομάδας. Ένορκες Βεβαιώσεις χωρίς κλή¬ 


ση συντάσσονται τις εργάσιμες ημέρες της εβδομάδας. 
Το ίδιο ισχύει και για τη σύνταξη διαφόρων εκθέσεων 
(ορκίσεις πραγματογνωμόνων κ.λπ.) και τις λοιπές ερ¬ 
γασίες του Ειρηνοδικείου (χορήγηση διαφόρων βεβαι¬ 
ώσεων κ.λπ.). Η έκδοση Διαταγών Πληρωμής, διαφόρων 
Πιστοποιητικών κ.λπ. γίνεται εντός 3 εργασίμων ημερών, 
ή νωρίτερα (ακόμη και αυθημερόν) εφόσον το επιτρέπει 
ο φόρτος εργασίας. 

2. Ένορκες Βεβαιώσεις με κλήση συντάσσονται σε ημέ¬ 
ρες και ώρες που αποφαίνεται η Ειρηνοδίκης. 

ΚΕΦΑΛΑΙΟ ΠΕΜΠΤΟ 

ΔΙΚΑΣΤΙΚΕΣ ΔΙΑΚΟΠΕΣ 

Άρθρο 8 

1. Τακτικές δικάσιμοι δεν ορίζονται: 

α) Κατά την περίοδο των δικαστικών διακοπών (1 η 
Ιουλίου έως 15 Σεπτεμβρίου), 

β) Κατά τις οριζόμενες από το νόμο ημέρες αργίας των 
Δημοσίων Υπηρεσιών, 

γ) Κατά το χρονικό διάστημα από 16 Δεκεμβρίου έως 
7 Ιανουάριου χου επομένου έτους, 

δ) Κατά τη Μεγάλη Εβδομάδα και την εβδομάδα της 
Διακαινησίμου. 

2. Εξαιρούνται υποθέσεις οι οποίες χαρακτηρίζονται 
από τον Ειρηνοδίκη Υπηρεσίας ως κατεπείγουσες, σύμ¬ 
φωνα με τα οριζόμενα στις διατάξεις του άρθρου 27 
του Κώδικα Οργανισμού Δικαστηρίων και Κατάστασης 
Δικαστικών Λειτουργών και οι υποθέσεις Ασφαλιστικών 
Μέτρων. 

3. Κατά τον μήνα Αύγουστο δεν εκδίδονται Διαταγές 
Πληρωμής. 

ΚΕΦΑΛΑΙΟ ΕΚΤΟ 

ΥΠΗΡΕΣΙΕΣ ΕΙΡΗΝΟΔΙΚΩΝ 

Άρθρο 9 

Οι Υπηρεσίες των Ειρηνοδικών του Ειρηνοδικείου. 
Πταισματοδικείου Ολυμπίων ορίζονται κάθε μήνα με 
πράξη του Διευθύνοντος το Πρωτοδικείο Ηλείας, σύμ¬ 
φωνα με το άρθρο 6Α του Κώδικα Οργανισμού Δικα¬ 
στηρίων και Κατάστασης Δικαστικών Λειτουργών, 
όπως αυτό αντικαταστάθηκε με το άρθρο 3 παρ. 2 του 
ν. 3472/2006. 

ΚΕΦΑΛΑΙΟ ΕΒΔΟΜΟ 

ΟΡΓΑΝΩΣΗ ΓΡΑΜΜΑΤΕΙΑΣ 

Άρθρο 10 

1. Στη Γραμματεία του Ειρηνοδικείου Ολυμπίων 
προβλέπονται εννέα (9) οργανικές θέσεις Δικαστικών 
Υπαλλήλων, εκ των οποίων πέντε (5) οργανικές θέσεις 
Γραμματέων και τέσσερις (4) οργανικές θέσεις Επιμελη¬ 
τών στις οποίες υπηρετούν σήμερα πέντε (5) Γραμματείς 
και τέσσερις (4) Επιμελητές αντιστοίχως. Συστήνεται ένα 
τμήμα στη Γραμματεία του Ειρηνοδικείου-Πταισματοδι¬ 
κείου Ολυμπίων σύμφωνα με τις κείμενες διατάξεις και 
την ισχύουσα απόφαση η οποία προβλέπει ότι για να 
συγκροτηθεί τμήμα απαιτούνται πέντε (5) τουλάχιστον 
οργανικές θέσεις Δικαστικών Υπαλλήλων του οποίου 

προΐσταται ένας Γραμματέας ο οποίος διευθύνει και τις 
εργασίες του Τμήματος της Γραμματείας. Στην Γραμμα¬ 
τεία υπάγονται οι αρμοδιότητες των Πολιτικών και Ποινι¬ 
κών υποθέσεων. Ο Προϊστάμενος της Γραμματείας είναι 
υπεύθυνος, πέραν της διεκπεραίωσης των διοικητικών 
υποθέσεων (τήρηση ατομικών φακέλων, μισθοδοσίας, 
στατιστικών στοιχείων και αλληλογραφίας -πρωτοκόλ¬ 
λου και εμπιστευτικού πρωτοκόλλου, διαχείριση των δια¬ 
φόρων προμηθειών γραφικής ύλης, καθαριότητας κ.λπ.) 
και για την επιθεώρηση των Δικαστικών Επιμελητών και 
ληξιάρχων, για τη δημοσίευση Πολιτικών Αποφάσεων, 
για την κατάθεση Ενδίκων μέσων (Εφέσεων, Ανακοπών 
Ερημοδικίας, Αναιρέσεων, Αναψηλαφήσεων και Ανακλή¬ 
σεων ή Μεταρρυθμίσεων και Τριτανακοπών επί Αποφά¬ 
σεων Εκούσιας Δικαιοδοσίας) καθώς και για την τήρηση 
των βιβλίων της Υπηρεσίας. Επίσης είναι υπεύθυνος για 
τις ενέργειες τις σχετικές με την προμήθεια επίπλων και 
υλικών (γραφικής ύλης καθαριότητας απαραιτήτων για 
την λειτουργία της υπηρεσίας καθώς και με αναγκαίες 
ενέργειες για επισκευή και συντήρηση ηλεκτρονικών 
υπολογιστών φωτοτυπικών μηχανημάτων). 

2. Ο Προϊστάμενος της Γραμματείας εκδίδει μηνιαία 
κατάσταση υπηρεσίας των γραμματέων και μετά από 
συνεννόηση με τον Προϊστάμενο του Ειρηνοδικείου, 
ορίζει ανά τακτά χρονικά διαστήματα, που δεν υπερ¬ 
βαίνουν το ένα δικαστικό έτος, το αντικείμενο της ερ¬ 
γασίας των υπαλλήλων του Ειρηνοδικείου και, εφόσον 
το επιβάλλουν ειδικές υπηρεσιακές ανάγκες, μπορεί να 
αναθέτει σε υπάλληλο ή υπαλλήλους ορισμένου τομέα 
την εκτέλεση εργασιών που ανήκουν στην αρμοδιότητα 
άλλου τομέα. Σε περίπτωση αλλαγής τομέα εργασίας, ο 
υπάλληλος ο εξερχόμενος του τομέα υποχρεούται να 
ενημερώσει πλήρως εντός ευλόγου χρονικού διαστή¬ 
ματος τον εισερχόμενο περί του αντικειμένου εργασίας, 
με σκοπό την εύρυθμη λειτουργία της Γραμματείας του 
Δικαστηρίου. 

3. Οι γραμματείς μετέχουν στη συγκρότηση του Ει¬ 
ρηνοδικείου Πταισματοδικείου κατά την εκδίκαση δια¬ 
φόρων υποθέσεων, διεκπεραιώνουν όλες τις υποθέσεις 
που υπάγονται στην αρμοδιότητα τους και τηρούν τα 
πιο κάτω βιβλία: I). Εισαγωγικών Δικογράφων: Τακτικής 
Διαδικασίας, Ειδικής Διαδικασίας, Εκούσιας Δικαιοδο¬ 
σίας, Ασφαλιστικών Μέτρων και Μικροδιαφορών. II). 
Εκδοθεισών Αποφάσεων: Πολιτικών Αποφάσεων και 
Διαταγών Πληρωμής και Απόδοσης Μισθίου. III). Λοιπά 
Βιβλία: Απογράφων, Πρακτικών Συμβιβασμού, Αναβο¬ 
λών κ.λπ., Πρακτικών Ματαιωθεισών Αγωγών, Αιτήσεων 
κ.λπ., Πρακτικών Ματαιωθεισών Αγωγών Μικροδιαφο- 
ρών, Παραιτήσεων από τα Ένδικα Μέσα, Εκθέσεων και 
Πράξεων, Καταθέσεων και Αποδόσεων Εγγυοδοσιών, 
Προγραμμάτων Πλειστηριασμού, Καταστάσεων Εξόδων 
Δικαστικών Επιμελητών και Συμβολαιογράφων, Πινάκια 
ΤακτικήςΔιαδικασίας, Ειδικής Διαδικασίας και Εκούσιας 
Δικαιοδοσίας, Μητρώα Αστικών και Αγροτικών Συνε¬ 
ταιρισμών IV) Δημοσίευσης αποφάσεων πταισματοδι¬ 
κείου, Εισαγωγής προανακριτικών και προκαταρκτικών 
δικογραφιών, προπαρασκευή ποινικών δικογραφιών για 
την προανάκριση εκάστου μηνός, με συγγραφή εγγρά¬ 
φων σχετικών με τις ποινικές δικογραφίες και σύνταξη 


κλήσεων. Βεβαίωση απολήψιμων ερήμην στις αρμόδιες 
ΔΟΥ καταδικασθέντων, και απόδοση χρημάτων καταδι- 
κασθέντων αντιμωλία στην ΔΟΥ Πύργου, Πρωτόκολλο 
περαιωμένων προανακριτικών δικογραφιών. 

4. Οι Γραμματείς είναι υπεύθυνοι για την καθαρογρα- 
φή των πάσης φύσεως αποφάσεων και για την δακτυ¬ 
λογράφηση διαφόρων εγγράφων του Δικαστηρίου, για 
την παραλαβή προγραμμάτων εκθέσεων κατασχέσεων 
δικαστικών επιμελητών και την καταχώρηση αυτών στα 
ειδικά βιβλία. 

5. Οι Επιμελητές Δικαστηρίων του Ειρηνοδικείου 
Ολυμπίων διενεργούν τις επιδόσεις για τις οποίες είναι 
αρμόδιοι, την τακτοποίηση του Αρχείου, την ασφάλεια 
του κτηρίου και γενικά εκτελούν τις εξωτερικές εργασίες 
(Ταχυδρομείο κ.λπ.) και τις εργασίες που τους ανατίθε¬ 
νται από τον Ειρηνοδίκη Υπηρεσίας ή τον Προϊστάμενο 
της Γραμματείας. 

Άρθρο 11 

Η ισχύς του κανονισμού αυτού αρχίζει από την επομέ¬ 
νη της δημοσίευσης του σχετικού ΦΕΚ. 

Κρίθηκε, αποφασίσθηκε και εκδόθηκε, στην Αθήνα, 
στις 4 Οκτωβρίου 2018. 

Ο Πρόεδρος 

ΒΑΣΙΛΕΙΟΣ ΠΕΠΠΑΣ 


Αριθμ. απόφ. 61/2018 (3) 

Τροποποίηση της 33/2018 απόφασης της Ολο¬ 
μέλειας του Αρείου Πάγου, με την οποία καταρ¬ 
τίστηκαν τα Τμήματα του Αρείου Πάγου, με κα¬ 
τανομή σε αυτά των μελών του Αρείου Πάγου, 
για το δικαστικό έτος 2018-2019 και επικύρωση 
της 299/22-10-2018 πράξη του Προέδρου του 
Αρείου Πάγου. 

Η ΟΛΟΜΕΛΕΙΑ ΤΟΥ ΑΡΕΙΟΥ ΠΑΓΟΥ 
(Σε συμβούλιο) 

Σήμερα 25 Οκτωβρίου 2018, ημέρα Πέμπτη και ώρα 
10.ΟΟ' στο Μέγαρο του Αρείου Πάγου και στην αίθουσα 
διασκέψεων της Ολομέλειας (γρ. 205 του 2ου ορόφου) 
συνήλθε, ύστερα από νόμιμη πρόσκληση του Προ¬ 
έδρου του Αρείου Πάγου, η, κατά τα άρθρα 14 και 23 
του Κώδικα Οργανισμού Δικαστηρίων και Κατάστασης 
Δικαστικών Λειτουργών (κυρωτικός νόμος 1756/1988), 
όπως ισχύει σήμερα, Ολομέλεια σε συμβούλιο, στην 
οποία έλαβαν μέρος οι: 1) Βασίλειος Πέππας-Εισηγητής, 
Πρόεδρος του Αρείου Πάγου, 2) Μαρία Χυτήρογλου, 
3) Ιωσήφ Τσαλαγανίδης, 4) Ειρήνη Καλού, 5) Δήμητρα 
Κοκοτίνη, Αντιπρόεδροι του Αρείου Πάγου, 6) Αλτάνα 
Κοκκοβού, 7) Σοφία Ντάντου, 8) Χρήστος Βρυνιώτης, 
9) Δημήτριος Γεώργας, 10) ΔημήτριοςΤζιούβας, 11) Ιω¬ 
άννης Μαγγίνας, 12) Διονυσία Μπιτζούνη, 13) Αβροκόμη 
θούα, 14) Ιωάννης Φιοράκης, 15) Γεώργιος Παπαηλιάδης, 
16) ΑγγελικήΤζαβάρα, 17) Ναυσικά Φράγκου, 18) Μιλτιά¬ 
δης Χατζηγεωργίου, 19) ΜαρίαΤζανακάκη, 20) Νικόλαος 
Πιπιλίγκας, 21) Αρετή Παπαδιά, 22) Αντιγόνη Καραΐσκου- 
Παλόγου, 23) Θεόδωρος Κανελλόπουλος, 24) Κυριάκος 

Οικονόμου, 25) Ευφροσύνη Καλογεράτου-Ευαγγέλου, 
26) Σοφία Τζουμερκιώτη, 27) Γρηγόριος Κουτσοκώ- 
στας, 28) Γεώργιος Δημάκης, 29) Λάμπρος Καρέλος, 
30) Μαρία Βασδέκη, 31) Ανθή Γκάμαρη, 32) Ζαμπέτα 
Στράτα, 33) ΓεώργιοςΧριστοδούλου, 34) Μαρία Κουβίδου, 
35) Σταματική Μιχαλέτου, 36) Όλγα Σχετάκη-Μπονάτου, 
37) Κωνσταντίνος Παναρίτης, 38) Αλεξάνδρα Σιούτη, 
39) Ζωή Κωστόγιαννη-Καλούση, 40) Χρυσούλα Φλώρου- 
Κοντοδήμου και 41) Γεώργιος Κόκκορης, Αρεοπαγίτες. 
Κωλύονται και δεν παρέστησαν οι λοιποί Αντιπρόεδροι 
του Αρείου Πάγου και Αρεοπαγίτες. 

Παραστάθηκαν η Εισαγγελέας του Αρείου Πάγου, Ξένη 
Δημητρίου-Βασιλοπούλου, και η Γραμματέας της Ολομέ¬ 
λειας, Αικατερίνη Φωτοπούλου, Προϊσταμένη Διεύθυν¬ 
σης της Γραμματείας του Αρείου Πάγου. 

Στην αρχή της συνεδρίασης, ο Πρόεδρος γνωστο¬ 
ποίησε στα μέλη της Ολομέλειας ότι στον Άρειο Πάγο 
υπηρετούν, εκτός από τον Πρόεδρο του Αρείου Πάγου, 
10 Αντιπρόεδροι και 65 Αρεοπαγίτες. 

Κατόπιν, μετά από εντολή του Προέδρου, η Γραμμα- 
τέαςτης Ολομέλειας, εκφώνησε τα ονόματα των υπηρε- 
τούντων Αντιπροέδρων του Αρείου Πάγου και Αρεοπαγι¬ 
τών, όπου διαπιστώθηκε ότι, από τους 76 υπηρετούντες 
Δικαστές, είναι παρόντες οι αναφερόμενοι στην αρχή 
της παρούσας σαράντα ένας (41), δηλαδή είναι παρό¬ 
ντα περισσότερα από τα μισά μέλη της, άρα υπάρχει η 
προβλεπόμενη από το νόμο απαρτία (άρθρο 14 παρ. 5 
του ν. 1756/1988, όπως ισχύει). 

Στη συνέχεια, ο Πρόεδρος της Ολομέλειας κήρυξε την 
έναρξη της συνεδρίασης. 

Η Ολομέλεια του Αρείου Πάγου συγκλήθηκε νομίμως, 
κατόπιν της από 17 Οκτωβρίου 2018 έγγραφης πρόσκλη¬ 
σης του Προέδρου του Αρείου Πάγου (άρθρο 14 παρ. 2 
εδ. α'ν. 1756/1988, όπωςτο άρθρο 14 αντικαταστάθηκε 
από το άρθρο 3 παρ. 1 του ν. 1868/1989), προκειμένου 
να επικυρώσει την με αριθμό 299/2018 Πράξη του Προ¬ 
έδρου του Αρείου Πάγου. 

Ο Εισηγητής - Πρόεδρος του Αρείου Πάγου, Βασίλειος 
Πέππας, εισηγήθηκε την επικύρωση της εν λόγω Πράξης. 

Η Εισαγγελέας του Αρείου Πάγου, αφού έλαβε το λόγο 
από τον Πρόεδρο, συμφώνησε με την πρόταση αυτού 
και στη συνέχεια αποχώρησε, σύμφωνα με το άρθρο 14 
παρ. 1 εδ. γ'του ν. 1756/1988, όπως αντικ. με το άρθρο 
4 παρ. 1 του ν. 3388/2005. 

Σκέφθηκε σύμφωνα με το νόμο. 

Κατά το άρθρο 23 παρ. 4 του Κώδικα Οργανισμού 
Δικαστηρίων και Κατάστασης Δικαστικών Λειτουργών 
(κ.ν. 1756/1988), όπως αντικαταστάθηκε με το άρθρο 3 
ν. 3346/2005, «Με απόφαση της Ολομέλειας σε συμβού¬ 
λιο, που δημοσιεύεται στην Εφημερίδα της Κυβερνήσε- 
ως, γίνεται η σύνθεση των τμημάτων, με κατανομή σε 
αυτά των μελών του Αρείου Πάγου. Για την κατανομή 
λαμβάνονται υπόψη οι προτιμήσεις των Αντιπροέδρων 
και των Αρεοπαγιτών, όπως και η αρχαιότητα τους, προ¬ 
κειμένου να υπηρετούν σε κάθε τμήμα και αρχαιότεροι 
Αρεοπαγίτες. Κατά την κατανομή μπορεί να ορίζονται 
για κάθε τμήμα και αναπληρωτές Αρεοπαγίτες που 
υπηρετούν σε άλλα τμήματα. Ο Πρόεδρος του Αρείου 
Πάγου μπορεί κατά τη διάρκεια του δικαστικού έτους 


να συμπληρώνει τη σύνθεση ορισμένων τμημάτων από 
άλλα τμήματα, εφόσον αυτό επιβάλλεται από ειδικές 
υπηρεσιακές ανάγκες. Η πράξη αυτή του Προέδρου έχει 
προσωρινή ισχύ μέχρι να ληφθεί σχετική απόφαση από 
την Ολομέλεια, η οποία πρέπει να συγκληθεί προς τούτο 
μέσα σε τριάντα ημέρες και η απόφαση να δημοσιευθεί 
στην Εφημερίδα της Κυβερνήσεως». 

Σύμφωνα με την ανωτέρω διάταξη, η Ολομέλεια, που 
συνήλθε σε Συμβούλιο, άκουσε τον Εισηγητή - Πρόε¬ 
δρο του Αρείου Πάγου, ο οποίος ανέπτυξε το περιε¬ 
χόμενο της με αριθμό 299/22-10-2018 Πράξης του, 
στην οποία αναφέρονται: 1. το άρθρο 23 παρ. 4 του 
ν. 1756/1988, όπως ισχύει σήμερα, σύμφωνα με το 
οποίο «ο Πρόεδρος του Αρείου Πάγου μπορεί κατά 
τη διάρκεια του δικαστικού έτους να συμπληρώνει τη 
σύνθεση ορισμένων τμημάτων από άλλα τμήματα, 
εφόσον αυτό επιβάλλεται από ειδικές υπηρεσιακές 
ανάγκες», 2.α) η με αριθμό 33/21-6-2018 απόφαση της 
Ολομέλειας του Αρείου Πάγου (σε Συμβούλιο), με την 
οποία καταρτίστηκαν τα Τμήματα του Αρείου Πάγου, 
με κατανομή σε αυτά των μελών του, για το δικαστι¬ 
κό έτος 2018-2019, και β) η με αριθμό 35/2018 από¬ 
φαση της Ολομέλειας του Αρείου Πάγου (σε Συμβού¬ 
λιο), με την οποία εγκρίθηκαν πράξεις του Προέδρου 
του Αρείου Πάγου, και 3. το Προεδρικό Διάταγμα της 
17ης Οκτωβρίου 2018, που δημοσιεύθηκε στο ΦΕΚ 
1211/18-10-2018 (τεύχος Γ'), με το οποίο προήχθησαν 
σε κενές οργανικές θέσεις Αντιπροέδρων του Αρείου 
Πάγου, οι Αρεοπαγίτες 1) ΙωσήφΤσαλαγανίδης, 2) Ειρήνη 
Καλού και 3) Δήμητρα Κοκοτίνη. 

Κατόπιν τούτων, μετά την τήρηση της νόμιμης διαδικα¬ 
σίας, η Ολομέλεια αποφάσισε, ομόφωνα, την επικύρωση 
της με αριθμό 299/22-10-2018 Πράξης του Προέδρου 
του Αρείου Πάγου, σύμφωνα με την οποία τροποποιεί¬ 
ται η με αριθμό 33/2018 απόφαση της Ολομέλειας του 
Αρείου Πάγου, με την οποία καταρτίστηκαν τα Τμήμα¬ 
τα του Αρείου Πάγου, με κατανομή σε αυτά των μελών 
του Αρείου Πάγου, για το δικαστικό έτος 2018-2019, ως 
εξής: Α)Τοποθετούνται οι νεοπροαχθέντες Αντιπρόεδροι 
του Αρείου Πάγου, ως Πρόεδροι σταΤμήματα, ως εξής: 
1) ο Αντιπρόεδρος Ιωσήφ Τσαλαγανίδης στο Α2 Πολιτικό 
Τμήμα, 2) η Αντιπρόεδρος Ειρήνη Καλού, στο Β1 Πολιτικό 
Τμήμα, και 3) η Αντιπρόεδρος Δήμητρα Κοκοτίνη, στο 
ΣΤ'ΠοινικόΤμήμα. Β) Ανατίθενται καθήκοντα Προεδρεύ- 
ουσας του Γ' Πολιτικού Τμήματος στην Αρεοπαγίτη της 
Συνθέσεως του Τμήματος αυτού, Ασπασία Μαγιάκου, 
λόγω μακροχρόνιας αναρρωτικής άδειας της αρχαιότε¬ 
ρης Αρεοπαγίτου της Συνθέσεως του Γ'Πολιτικού Τμήμα¬ 
τος Μαρίας Βαρελά. Γ) Μετακινούνται: 1) Στο Δ' Πολιτικό 
Τμήμα η Αρεοπαγίτης Ζαμπέτα Στράτα, η οποία με την 
αριθμό 33/2018 απόφαση της Ολομέλειας του Αρείου 
Πάγου (σε Συμβούλιο), τοποθετήθηκε ως μέλος της Σύν¬ 
θεσης του ΣΤ' Ποινικού Τμήματος, 2) Στο Α2' Πολιτικό 
Τμήμα η Αρεοπαγίτης Κωνσταντίνα Μαυρικοπούλου, η 
οποία με την ως άνω απόφαση, τοποθετήθηκε ως μέλος 
της Σύνθεσης του ΣΤ' Ποινικού Τμήματος, και 3) Στο Β2 
Πολιτικό Τμήμα η Αρεοπαγίτης Όλγα Σχετάκη-Μπονά¬ 
του, η οποία με την ως άνω απόφαση τοποθετήθηκε ως 
μέλος της σύνθεσης του Β1 Πολιτικού Τμήματος. 

Για τους λόγους αυτούς, επικυρώνεται η με αριθμό 

299/22-10-2018 πράξη του Προέδρου του Αρείου Πά¬ 
γου, σύμφωνα με την οποία τροποποιείται η με αριθμό 
33/2018 απόφαση της Ολομέλειας του Αρείου Πάγου, με 
την οποία καταρτίστηκανταΤμήματατου Αρείου Πάγου, 
με κατανομή σε αυτά των μελών του Αρείου Πάγου, για 
το δικαστικό έτος 2018-2019, ως εξής: Α) Τοποθετού¬ 
νται οι νεοπροαχθέντες Αντιπρόεδροι του Αρείου Πάγου, 
ως Πρόεδροι στα Τμήματα, ως εξής: 1)ο Αντιπρόεδρος 
Ιωσήφ Τσαλαγανίδης στο Α2 Πολιτικό Τμήμα, 2)η Αντι¬ 
πρόεδρος Ειρήνη Καλού, στο Β1 Πολιτικό Τμήμα, και 
3)η Αντιπρόεδρος Δήμητρα Κοκοτίνη, στο ΣΤ' Ποινικό 
Τμήμα. Β) Ανατίθενται καθήκοντα Προεδρεύουσαςτου 
Γ' ΠολιτικούΤμήματος στην Αρεοπαγίτη της Συνθέσεως 
του Τμήματος αυτού, Ασπασία Μαγιάκου, λόγω μακρο¬ 
χρόνιας αναρρωτικής άδειας της αρχαιότερης Αρεοπα¬ 
γίτου της Συνθέσεως του Γ' Πολιτικού Τ μήματος Μαρίας 


Βαρελά. Γ) Μετακινούνται: 1) Στο Δ'Πολιτικό Τμήμα η 
Αρεοπαγίτης Ζαμπέτα Στράτα, η οποία με την αριθμό 
33/2018 απόφαση της Ολομέλειας του Αρείου Πάγου 
(σε Συμβούλιο), τοποθετήθηκε ως μέλος της Σύνθεσης 
του ΣΤ'Ποινικού Τμήματος, 2) Στο Α2'Πολιτικό Τμήμα η 
Αρεοπαγίτης Κωνσταντίνα Μαυρικοπούλου, η οποία με 
την ως άνω απόφαση, τοποθετήθηκε ως μέλος της Σύν- 
θεσηςτου ΣΤ'ΠοινικούΤμήματος, και 3) Στο Β2 Πολιτικό 
Τμήμα η Αρεοπαγίτης Όλγα Σχετάκη-Μπονάτου, η οποία 
με την ως άνω απόφαση τοποθετήθηκε ως μέλος της 
σύνθεσηςτου Β1 Πολιτικού Τμήματος. 

Κρίθηκε, αποφασίσθηκε και εκδόθηκε στην Αθήνα, 
στις 25 Οκτωβρίου 2018. 

Ο Πρόεδρος 
ΒΑΣΙΛΕΙΟΣ ΠΕΠΠΑΣ 

ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςΐ 1 "· 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή- 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35τ6Γ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςιΐ'). Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νννννν.βΐ.9 1. 

ΤΗΛΕΦΩΝΙΚΟ ΚΕΝΤΡΟ: 210 5279000 - Ιβχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν6ΐ)ΐη3$ΐ6Ι'.6ΐ@6ΐ.9·' 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


Γί^ΡΤΤτττ^ ι: ■ ' .'ώιτη σπη Γ _ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 



























